钦定古今图书集成/理学汇编/文学典/第115卷 > 王志坚〈志长〉
## 钦定古今图书集成/理学汇编/文学典/第115卷 > 王志坚〈志长〉

按《明外史》本传：“志坚，字弱生，昆山人。父临亨，进士，杭
州知府。志坚举万历三十八年进士，授南京兵部主
事，历员外郎、郎中。暇日要同舍郎为读史社，撰《读史
商语》。迁贵州提学佥事，不赴，乞侍养归。天启二年，起
督浙江驿传，奔母丧归。崇祯四年，复以佥事督湖广
学政，礼部推为学政第一。六年，卒于官。志坚少与李”
流芳同学，为诗文法唐、宋名家。通籍后，卜居吴门古南园，杜门却埽，肆志读书，先“经”后史，先“史”后“子”、《集》。其
读经，先笺疏而后辨论，“读史”，先证据而后发明。读子，
则谓唐、宋而后无子，当取说家之有裨经史者补之。
读《集》，则定秦、汉以后古文为五编，考核唐、宋碑志，援
史传，捃杂说，以参核其事之同异、文之纯驳，其于《内
典》，亦深辨性相之宗。作诗甚富，自选止七十馀首。弟
志长，字平仲，举于乡，亦深于经学。